Държавен вестник, бр. 4, 2018 г., стр. 33

БРОЙ  4	
Д Ъ Р Ж А В Е Н  В Е С Т Н И К 	
СТР.  33  
МИНИСТЕРСТВО  
НА ЗЕМЕДЕЛИЕТО, ХРАНИТЕ  
И ГОРИТЕ
НАРЕДБА № 7 
от 28 декември 2017 г. 
за реда за одобряване типа на земеделски 
и горски превозни средства, системи, ком-
поненти и отделни технически възли за тях
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С тази наредба се урежда редът за:
1. одобряване типа на земеделски и горски 
превозни средства от категории съгласно чл. 4 
от Регламент (ЕС) № 167/2013 на Европейския 
парламент и на Съвета от 5 февруари 2013 г. 
относно одобряването и надзора на пазара на 
земеделски и горски превозни средства (OB, 
L 60 от 2 март 2013 г.), наричан по-нататък 
„Регламент (ЕС) № 167/2013“;
2. одобряване типа на системи, компоненти 
и отделни технически възли, части и оборуд-
ване за превозните средства по т. 1.
(2) Наредбата не се прилага за:
1. индивидуално одобряване на земеделски 
и горски превозни средства;
2. национално одобряване типа на ре-
маркета (категория R) и сменяема прикачна 
техника (категория S);
3. техниката по чл. 2, пар. 2 от Регламент 
(ЕС) № 167/2013.
Г л а в а  в т о р а
ЕС ОДОБРЯВАНЕ НА ТИПА
Чл. 2. (1) За ЕС одобряване типа на пре-
возно средство, система, компонент и отделен 
технически възел производителят подава заяв-
ление до министъра на земеделието, храните 
и горите съгласно чл. 9а, ал. 1 от Закона за 
регистрация и контрол на земеделската и гор-
ската техника (ЗРКЗГТ) и представя образци 
от техниката съгласно чл. 9а, ал. 3 ЗРКЗГТ.
(2) Документите по чл. 22 от Регламент 
(ЕС) № 167/2013, които се прилагат към 
заявлението по ал. 1, се представят по обра-
зеца съгласно приложение I от Регламент за 
изпълнение (ЕС) 2015/504 на Комисията от 
11 март 2015 г. за изпълнение на Регламент 
(ЕС) № 167/2013 на Европейския парламент 
и на Съвета във връзка с административни-
те изисквания към одобряването и надзора 
на пазара на земеделски и горски превозни 
средства, (ОВ, L 85 от 28 март 2015 г.), на-
ричан по-нататък „Регламент за изпълнение 
(ЕС) 2015/504“.
Чл. 3. (1) Министърът на земеделието, хра-
ните и горите със заповед определя комисия, 
която да го подпомага при осъществяване на 
процедурите по одобряване на типа съгласно 
Регламент (ЕС) № 167/2013. 
(2) Комисията по ал. 1 подпомага минис-
търа на земеделието, храните и горите при 
предприемането на:
1. процедурата по глава V от Регламент (ЕС) 
№ 167/2013 и предприемане на действия съг­
ласно Делегиран регламент (ЕС) № 1322/2014 
на Комисията от 19 септември 2014 г. за 
допълнение и изменение на Регламент (ЕС) 
№ 167/2013 на Европейския парламент и на 
Съвета по отношение на конструкцията на 
превозните средства и общите изисквания за 
одобряването на земеделски и горски превоз-
ни средства (ОВ, L 364, 18 декември 2014 г.), 
наричан по-нататък „Делегиран регламент 
(ЕС) № 1322/2014“;
2. процедурата по нотифициране съгласно 
глава ХVI от Регламент (EС) № 167/2013;
3. мерки за проверка на съответствието на 
производството по чл. 28 от Регламент (ЕС) 
№ 167/2013 и приложение IV от Делегиран 
регламент (ЕС) № 1322/2014.
(3) Министърът на земеделието, храните 
и горите със заповедта по ал. 1 определя 
правилата за работа на комисията.
(4) Комисията по ал. 1 осъществява дей-
ностите по чл. 9а, ал. 5 ЗРКЗГТ и изготвя 
доклад, въз основа на който министърът на 
земеделието, храните и горите издава или 
отказва издаване на ЕС сертификат за одоб­
ряване на типа.
Чл. 4. (1) За издаване на разрешение за 
предоставяне на пазара, регистрацията или 
пускането в употреба на превозни средства, 
чието ЕС одобряване на типа е станало не-
валидно съгласно чл. 32 от Регламент (ЕС) 
№ 167/2013, като последни от дадена серия, 
при условията, сроковете и количествените 
ограничения, определени в чл. 39 от Регла-
мент (EС) № 167/2013, производителят пода-
ва заявление до министъра на земеделието, 
храните и горите на български език, а когато 
е на друг език, се придружава с легализиран 
превод на български език.
(2) Заявлението по ал. 1 се подава лично, 
по електронен път, чрез лицензиран пощенски 
оператор или чрез упълномощено лице и към 
него се прилагат:
1. информация за типа на превозните сред-
ства, търговското наименование, вариантите 
и версиите (ако е приложимо) и номера на 
ЕС одобряването на типа, за което се иска 
изключение;
2. описание на причината, поради която ЕС 
одобряването на типа е станало невалидно;
3. техническа и икономическа обосновка, 
поради които превозните средства по ал. 1 
не могат да отговорят на новите изисквания 
за одобряване на типа;